Lěsna šmica

Lěsna šmica (Deschampsia flexuosa) je rostlina ze swójby słódkich trawow (Poaceae). 

Wopisanje
Lěsna šmica je trajne zelo, kotrež docpěwa wysokosć wot 30 hač 80 cm. Rostlina wutwori małke, čumpate kupy.

Łopjena maja formu nitki, su seršćaće zawite a nic fałdujomne. Łopjenowe kóžički docpěwaja dołhosć wot 2 hač 3 mm.

Kćěje wot junija hač awgusta. Kłóski docpěwaja dołhosć wot něhdźe 5 mm a steja w čumpatych pakićach a maja dwaj kochtaj. Hałuzy kćenjowych pakićow su wijate a zwjetša purpurčerwjene. 

Stejnišćo
Rosće w lěsach, w lěsnych zahonach, na pastwach a holach. Preferuje kisałe a suche pódy. 

Rozšěrjenje
Rostlina je w Europje rozšěrjena.

Wužiwanje
 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 382
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 448
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Słódke trawy